לפסטיבל הזה קוראים אינדינגב. השנה, פסטיבל אינדינגב מתרחב לראשונה וייערך שלושה ימים ו<?xml:namespace prefix = st1 ns = "urn:schemas-microsoft-com:office:smarttags" />שני לילות ברציפות במצפה גבולות בדרום בתאריכים 6-7-8/10.
הפסטיבל שייערך בפעם השלישית ברציפות ובכך מצליח למצב את עצמו בעולם הפסטיבלים הישראלי, חרט על דגלו מיומו הראשון לקדם יצירה אמנותית שונה, מקורית, חשופה ופריפריאלית לזרם המרכזי הרדום. הרעיון המנחה של המארגנים הוא ריכוז קהל מאמינים חדש בשטח מרהיב, יצירת עולם של חופש אמנות ומוזיקה משוחררת על רקע המדבר כך שהנגב יהווה שוליים רק לדממה.
בהשראת הפסטיבל המפורסם ביותר בעולם בתחום – הברנינג מאן, מארגני הפסטיבל מבטיחים לערבב תחומי אמנות רבים ולהציג במקום מיצגי אמנות פלסטית מקורית וחתרנית לצד הופעות וחידושים כמו רדיו פסטיבל חי, קולנוע חוצות שיקרין סרטי דוקו מיוזיק ישראלים, במה ספונטאנית ובכלל הרבה כיף, אמנות, תרבות ומדבר – בקטע הטוב שלו.